Ինչո՞վ է Հայաստանը գրավիչ օտարերկրացի տուրիստների համար: Նրանց կարող են հետաքրքրել մեր պատմամշակութային հազարամյա կոթողներն ու բնությունը, որոնք այս փոքր տարածքում հանդես են գալիս այնպիսի բազմազանությամբ, որ անհնար է չհիանալ ու չզարմանալ: Բայց առավելապես նրանց զարմացնում են այստեղ ապրող մարդիկ՝ նշում է «Գարդման տուր» տուրիստական ընկերության տնօրեն Հայկ Մաղաքյանը. «Հայերի, հատկապես գյուղաբնակ հայերի անմիջականությունը, բարությունը, հյուրասիրությունը, օգնության հասնելու պատրաստակամությունն ու անշահախնդրությունը միաժամանակ հիացնում ու ապշեցնում են նրանց: Այստեղ նրանք ծանոթանում են մարդկային մի տիպի հետ, որն անծանոթ է իրենց»: